CELEX: 32014D0679
Language: bg
Date: 2014-09-25 00:00:00
Title: 2014/679/ЕС: Решение за изпълнение на Комисията от 25 септември 2014 година за изменение на Решение за изпълнение 2012/270/ЕС по отношение на срока на неговото прилагане и на пренасянето на картофени клубени с произход от демаркационни зони до съоръжения за опаковане с цел предотвратяване на разпространението на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) в рамките на Съюза (нотифицирано под номер С(2014) 6731)

27.9.2014   
            
            
               BG
            
            
               Официален вестник на Европейския съюз
            
            
               L 283/61
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 25 септември 2014 година
   за изменение на Решение за изпълнение 2012/270/ЕС по отношение на срока на неговото прилагане и на пренасянето на картофени клубени с произход от демаркационни зони до съоръжения за опаковане с цел предотвратяване на разпространението на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) в рамките на Съюза
   
      
         (нотифицирано под номер С(2014) 6731)
      
   
   
      (2014/679/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               С Решение за изпълнение 2012/270/ЕС на Комисията (2) се предвиждат неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner).
            
         
               (2)
            
            
               Развитието на ситуацията след пораждането на действие на Решение за изпълнение 2012/270/ЕС показва, че предвидените в решението мерки са ефективни и следва да останат в сила. Поради това е целесъобразно решението за изпълнение да се прилага без ограничение във времето.
            
         
               (3)
            
            
               Опитът показва, че е необходимо да се предостави по-голяма гъвкавост по отношение на съоръжението, в което картофените клубени се обработват, за да се гарантира, че останалата по тях почва е не повече от 0,1 % и че посочените организми са премахнати. Поради това следва да се разреши пренасянето на посочените клубени извън демаркационните зони преди извършване на обработката. При пренасянето към посочените съоръжения обаче следва да бъдат спазвани изисквания, гарантиращи, че съответният фитосанитарен риск е сведен до приемливи нива.
            
         
               (4)
            
            
               С цел да се гарантира, че посочените организми не могат да се установят, нито да се разпространят извън демаркационната зона, следва да бъдат въведени изисквания относно унищожаването на съответната отпадъчна почва и други отпадъчни материали. За същата цел следва да се въведат изисквания относно превозните средства и опаковките за транспортиране или обработка на посочените картофени клубени преди тяхното пренасяне извън демаркационната зона или от съоръжение за опаковане, разположено извън такава зона. Необходимо е също така машините, които се използват за обработка на картофените клубени в съоръженията за опаковане, разположени извън демаркационните зони, да се почистват, за да се избегне заразяването на други картофи, обработвани със същите машини.
            
         
               (5)
            
            
               С оглед на улесняването на контрола от страна на държавите членки върху опаковането извън демаркационна зона на картофени клубени с произход от такава зона е важно съоръженията за опаковане, разположени извън демаркационните зони, да са получили разрешение за целта и да съхраняват записи за обработените картофени клубени с произход от демаркационни зони.
            
         
               (6)
            
            
               Поради това Решение за изпълнение 2012/270/ЕС следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2012/270/ЕС се изменя, както следва:
   
               1)
            
            
               Член 3 се заменя със следното:
               „Член 3
               Пренасяне на картофени клубени в рамките на Съюза
               1.   Картофените клубени, които са с произход от демаркационни зони на територията на Съюза, определени в съответствие с член 5, и са опаковани в посочените зони или в съоръжение по член 3б, могат да бъдат пренасяни в рамките на Съюза само ако отговарят на условията, определени в приложение I, раздел 2, точка 1.
               Картофените клубени с произход от демаркационна зона могат да бъдат пренасяни от демаркационната зона до съоръжение за опаковане, което отговаря на изискванията по член 3б и е разположено в близост до демаркационната зона, при положение че са изпълнени условията, определени в приложение I, раздел 2, точка 2. Картофените клубени могат да бъдат съхранявани в посоченото съоръжение.
               В случая, изложен във втората алинея, компетентният официален орган извършва следното:
               
                           а)
                        
                        
                           интензивен мониторинг за наличието на посочените организми посредством подходящи проверки на картофените растения и, когато е целесъобразно, на други растения гостоприемници, в т.ч. на терените, на които растат посочените растения, в радиус от най-малко 100 m от съоръжението за опаковане;
                        
                     
                           б)
                        
                        
                           дейности за повишаване на обществената осведоменост относно заплахата от посочените организми и относно предприетите мерки за предотвратяване на тяхното въвеждане и разпространение на територията на Съюза в близост до съоръжението за опаковане.
                        
                     2.   Картофените клубени, въведени в Съюза в съответствие с член 2 от трети държави, за които има данни за наличие на един или няколко от посочените организми, могат да бъдат пренасяни в рамките на Съюза само ако отговарят на условията, посочени в приложение I, раздел 2, точка 3.
               Член 3а
               Изисквания относно превозните средства, опаковките, машините и отпадъчната почва
               1.   Държавите членки предприемат необходимото, така че всички превозни средства и опаковки, използвани за транспортиране на картофени клубени с произход от демаркационна зона преди да бъдат изпълнени изискванията от приложение I, раздел 2, точка 1, буква б), са обеззаразени и почистени по съответния начин в следните случаи:
               
                           а)
                        
                        
                           преди да бъдат пренесени извън демаркационната зона; и
                        
                     
                           б)
                        
                        
                           преди да напуснат дадено съоръжение за опаковане съгласно посоченото в член 3, параграф 1, втора алинея.
                        
                     2.   Държавите членки предприемат необходимото за обеззаразяването и почистването по съответния начин на машините, използвани за обработка на посочените в параграф 1 картофени клубени в съоръжение за опаковане, посочено в член 3, параграф 1, втора алинея, след всяка употреба.
               3.   Държавите членки предприемат необходимото за унищожаването на отпадъчната почва или на други отпадъчни материали, получени в резултат от изпълнението на изискванията по член 3, параграф 1 и на параграфи 1 и 2 от настоящия член, по начин, който гарантира, че посочените организми не могат да се установят, нито да се разпространят извън демаркационната зона.
               Член 3б
               Изисквания относно съоръженията за опаковане, разположени извън съответните демаркационни зони
               Съоръженията за опаковане, които са разположени извън съответните демаркационни зони и в които се обработват картофени клубени с произход от такива зони съгласно посоченото в член 3, параграф 1, следва да отговарят на следните изисквания:
               
                           а)
                        
                        
                           получили са разрешение от компетентния официален орган за опаковане на картофени клубени с произход от демаркационна зона; и
                        
                     
                           б)
                        
                        
                           съхраняват записи за обработените картофени клубени с произход от демаркационни зони за срок от една година от момента на пристигане на картофените клубени в съответното съоръжение.“
                        
                     
         
               2)
            
            
               Член 7 се заличава.
            
         
               3)
            
            
               Приложение I се изменя в съответствие с приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 25 септември 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/270/ЕС на Комисията от 16 май 2012 г. относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) (ОВ L 132, 23.5.2012 г., стр. 18).
   
      ПРИЛОЖЕНИЕ
      Приложение I към Решение за изпълнение 2012/270/ЕС се изменя, както следва:
      Раздел 2 се заменя със следното:
      
         „РАЗДЕЛ 2
         
            Условия за пренасяне
         
         
                  
                     1)
                  
                  
                     Картофените клубени с произход от демаркационни зони на територията на Съюза могат да бъдат пренасяни в недемаркационни зони на територията на Съюза само ако са изпълнени следните условия:
                     
                                 а)
                              
                              
                                 картофените клубени са отгледани на регистрирано място на производство в съответствие с Директива 92/90/ЕИО на Комисията (1) или от регистриран производител в съответствие с Директива 93/50/ЕИО на Комисията (2), или се пренасят от склад или спедиторски център, регистриран в съответствие с Директива 93/50/ЕИО;
                              
                           
                                 б)
                              
                              
                                 картофените клубени са измити или почистени с четка, така че остатъчната почва да не надвишава 0,1 %, или са обработени чрез еквивалентен метод, приложен специално с цел постигане на същия резултат и отстраняване на съответните посочени организми и гарантиране на отсъствието на риск от тяхното разпространение;
                              
                           
                                 в)
                              
                              
                                 опаковъчният материал, в който се пренасят картофените клубени, е чист; и
                              
                           
                                 г)
                              
                              
                                 картофените клубени се придружават от фитосанитарен паспорт, изготвен и издаден в съответствие с Директива 92/105/ЕИО на Комисията (3).
                              
                           
               
                  
                     2)
                  
                  
                     За пренасянето на картофените клубени до съоръжението за опаковане съгласно посоченото в член 3, параграф 1, втора алинея, освен предвиденото в точка 1, буква а), трябва да са изпълнени следните условия:
                     
                                 а)
                              
                              
                                 картофените клубени са отгледани на терени, които са третирани с инсектициди срещу посочените организми на подходящи интервали от време през вегетационния период;
                              
                           
                                 б)
                              
                              
                                 преди събирането на реколтата са извършвани официални проверки на подходящи интервали от време, като не е установено наличието на посочените организми;
                              
                           
                                 в)
                              
                              
                                 производителят е уведомил предварително компетентните официални органи за намерението си да пренесе картофените клубени в съответствие с настоящата точка, както и за датата на планираното пренасяне;
                              
                           
                                 г)
                              
                              
                                 картофените клубени са транспортирани до съоръжението за опаковане в затворени превозни средства или в затворени и чисти опаковки, така че да се гарантира, че посочените организми не могат да излязат, нито да се разпространят;
                              
                           
                                 д)
                              
                              
                                 при транспортирането им до съоръжението за опаковане картофените клубени се придружават от документ, в който са посочени произходът и местоназначението им; и
                              
                           
                                 е)
                              
                              
                                 непосредствено след пристигане в съоръжението за опаковане картофените клубени са обработени съгласно описаното в точка 1, буква б) от настоящия раздел.
                              
                           
               
                  
                     3)
                  
                  
                     Картофените клубени, въведени в Съюза в съответствие с раздел 1 от трети държави, за които има данни за наличие на един или няколко от посочените организми, могат да бъдат пренасяни в рамките на Съюза само ако са придружени от фитосанитарния паспорт, посочен в точка 1.